Måtte stenge bybanen

Politiet valgte å stoppe bybanen da to menn la på sprang inn i bybanetunnelen.

Publisert Publisert 19. november 2013

Denne artikkelen er over seks år gammel

Politiet melder at Bybanen går som vanlig ved 19.30-tiden. Situasjonen oppsto like ved tunnelen på Fantoft tirsdag kveld da en patrulje stanset en gruppe på fire personer.

— Da politiet tok kontakt, slapp mennene det de hadde i hendene og løp. To av dem forsvant inn i bybanetunnelen, forklarer operasjonsleder Inger Myrtvedt ved Hordaland politidistrikt.

Dermed så politiet seg nødt til å stoppe Bybanen av hensyn til sikkerheten.

Politiet vet ennå ikke hvorfor mennene la på sprang, men klarte senere å stanse én av dem.

— Vi fikk stanset en av mennene og deretter snakket med ham. Han ville imidlertid ikke si noe særlig, forklarer Myrtvedt.

I etterkant lot politiet mannen gå.

Publisert Publisert: 19. november 2013 19:38